1823  मायथायाव गायसन जानाय बेलभिउआ जादों गिबि गागि सेतेलमेन्तमोन ।जेब्ला आमेरिसाया सोनाब फारसे गुवार लांदोंमोन एब्ला नेब्रेसकानि प्लेच भेलि लामा फिसाफोरा गाहाय राजा लामाफोर जादोंमोन ।सनागारिग्रा,धोरोम फोसावग्रा आरो गुबुन हादोरारिफोरा केलिफरनियासिम थांदोंमोन आरो रोजा रोजा लामा दिनति गिरिफोरनि गेजेराव अरेगनफोरा  1840  आरो  1860  मायथायनि गेजेराव बेफोर लामा फिसाफोरखौ बाहायदोंमोन ।बेफोर दावबायारिफोरखौ रैखाथि होनो थाखाय लामायाव फर्त किरनिखौ गायसनदोंमोन ।मिसाउरि दैमानि खाथियाव थानाय नेब्रेसका नोगोर आरो गुबुन सोहोरफोरा जाहाज सालायनायनि जानानै फैदोंमोन आरो बे जायगाया फायखि आरो गोदान राज्यो जागिरिफोरखौ दैथायदोंमोन ।1860  नि थाम एप्रिलनिफ्राय  1861  मायथायनि  24  अक्टबरनिफ्राय पनि एक्सप्रेस सालायगिरिफोरा बे ओनसोलनि सोरगिदिं बिसोर दाकफोरखौ लाबथिंहोंमोन ।1854  मायथायाव नेब्रेसका तेरितरि दानानै कानसास नेब्रेसका एक्ता कंग्रेसजों गनायजादोंमोन ।1862  मायथायनि हमस्तिद एक्तआ सान्जा नेब्रेसकानि उदां हा ओनसोलनि  160  एकर हाखौ दाबि खालामनो गदारनानै होदोंमोन आरो आफादगिरि एनद्रिउ जनसन दाबिनाय गोनां सहि होनायाव  1967  मायथायनि  1  मार्साव हादोरसा रानायथिखौ होदोंमोन ।गिबि समनि गोबां रेल लामाफोरा हादोरसा आरो जथाय हादोरनि सोरखारफोरनिफअराय रेल लामा बानायनायनि खरसाखौ खम खालामनो हा अनसुं थाय आजाव दोंमोन ।बेफोर हाफोरखौ गुवार फोसावथिंनायनि गेजेरजों जिव खुंगिरिफोरनो फानदोंमोन लोगोसे खायसे कमपेनिफोरा नेब्रेसकायाव फैनो गुबुन हादोरारिफोरखौ थुलुंगा गोनो थाखाय इउरपाव थान्दै दैथाय हरदोंमोन ।1890  मायथायनि आबाद खमलि लाङै समसिम नेब्रेसकाया जौगालु दिन्थि लांगासिनो दंमोन ।1900  मायथायाव हादोरसानि गाहाय गाहाय ओनसोलफोरनि बांसिननानो मानसि फोरजों आवग्रि जादोंमोन आरो मुलामफा गोनां आबाद आरो बोरमा मोसौ फिलिनो थाखाय गुवारसिन जायगा दाबिनांगौनि गोनांथि जादोंमोन ।1904  मायथायाव नेब्रेसकानि कंग्रेस मानसि मसेस किनकाइस जों थिसन जानाय मोनसे एक्ता गनायथि जादोंमोन ।किनसाइद एक्ता बे जायगानि महरखौ एबा बिबांखौ  160  निफ्राय  640  एकरसिम बांहोदोंमोन ।गोसोम मानसिफोर,जायफोरनि बांसिनानो अमा हा मेत्रपलितान ओनसोलाव थायो,बिसोरनि सुबुं अनजिमाया  4  जौखोन्दो,एसियावफोरा  1.3  जौखोन्दो थागिबि आमेरिकानफोरा  0.5  जौखोन्दो आरो गलाय मोनदेर बेस एबा फोरमायथि जायै हारिफोरा  4.2  जौखोन्दो ।थागिबि हवायावफोर आरो गुबुन पेसिफिक दिपाव थागिरिफोर  836  अनजिमानिमोन,हिसपानिफोर,जायफोर जायखि जाया हारि जानो हागौ बिसोर  5.5  जौखोन्दो दं ।हादोरसानि बांसिन सुबुंङानो इउरपियाव गुबुन हादोरारि फोरनिफ्राय हाबफैनाय जायपोर सुबुङा नेब्रासकयाव  19  जौथायनि जोबनायसमाव फैदोंमोन ।जारमानारि,जेसस,सुपदे,दाने,इरिस आरो इतलियानफोरानो गाहायै बांसिन अनजिमा गोनां आरो दिनै बिसोर खाथि सोमोन्दो गोनां हारिफोर जानानै दं ।हादोरसा राजथानिया जादों लिकलन,गुबुन गाहाय गाहाय नोगोर एबा सोहोरफोरा जादों,अमाह,बेलिभिउ,ग्रेन्द,आइलेन्द किरनि फ्रेमन्त,हासतिं,नर्थ ल्पेते,नरफल्क आरो कलुमबास ।सानफ्लावार हादोरसा,साइकल हादोरसा,जेहवाक हादोरसा,कानसास मुंखौ दकता सिवाकस भारतारि सोदोब कानजेनि उनाव लाखिनाय जादोंमोन जायनि ओंथिया खोलाबार एबा खोला बारनि मानसि ।सानसासा सानजा मिरु ग्रेक फ्लैइफोराव दं आरो बेयो साहा नेप्रेसका,मिसाउरि ( सानजा ) अकलाहमा ( खोला ),आरो कलरेद ( सोनाब ) बायदि जायगाजों बेंजानानै दं ।सान्जा कानसासा असेज,पाउनि कानसास आरो इउसिता भारतारिफोरजों आवग्रि जानानै दं आरो सोनाब कानसासआ आरापाह,सिनि कमेनसि आʼ किउबाफोरजों सागगोब जानानै दं ।1763  मायथायनि त्रिति अफ पेरिसनि समाव आथिखालनि कानसासखौ सरजाबफानानै जायगाफोरखौ फ्रान्सा त्रेइननो होदोंमोनम,जाय त्रिति आ फ्रेन्स आरो भारतारि दावहाखौ थंगे होदोंमोन ।आमेरिकानि थाखाय आरजाथावै होनना सानजानाय बे ओनसोला  1830  मायथायाव थागिबि आमेरिकानफोरनि थाखाय गागि न महरै गनायथि होजादोंमोन आरो सा आरो सानजा ओनसोलनि त्राइबफोरखौ बेवहाय थाहो फिननाय जादोंमोन ।1874  मायथायाव अकलाहम तेरितरि आव मरिस ओनसोलनि बिसोरनि रिजाभेसन ओनसोलनिफअराय काउ भारतारिफोरखौ थां होनाय जादोंमोन,बेबादिनो बे जायगाखौ गुफुरसा रायजों जागिरिफोरनि थाखाय बेरबेवनाय जादोंमोन ।कानसासाव जोबथा भारतारि दावहाया  1878  मायतायनि  27  सेम्तेम्बाराव जादोंमोन,जाय समाव स्कत काउनति स्तेत पार्कनि एसेल खोलाहा थानाय आथिखालनि बिभार क्रिकाव सा सिनैनि दैदेनगिरि दालनाइफ आरो लितोल अल्फा आमेरकानि गाराय सानथ्रि हानजाजों दावहा नांदोंमोन ।हिनजावफोर आरो गथफोरखौ लाफानानै गासै  248  सा भारतारिफोरा अकलाहमानि रिजारभेसनाव जोबनानै होनजानाय आरो रसानां होनानै दोननाय जायगानिफ्राय एफल सानाव थानाय गावसोरनि असे जायगायाव खारखोमा लांदोंमोन ।बे ओनसोलाव दावबाय फैनाय होनना जानाय गिबि इउरपियाना जादों सोनिस संदानगिरि फ्रेनसिसक दं करनाद जाय  1541  मायथायाव माहाजोनफोरनि समबाथा गोनां राजखुंनाय कुइभिराखौ नागिरनो फेंदोंमोन ।1803  -  1806  मायथायनि गेजेराव पेसिफिक लैथोमाखौ हानथिनाय समाव लिउइस आरो क्लार्का बे ओनसोलखौ बारलांदोंमोन ।1806  मायथायाव इउ.एस.आरमिनि लिउतेनेन्त जेबुलन पाइका कलरेद सिम लामा दिहुननो कानसास ओनसोलाव थानाय आरकानसास दैमाखौ उनसंलांदोंमोन ।1819  मायथायाव बे ओनसोलखौ स्तेफेन एइस.लंआ मोन,बिगियानारि हानथियाव मावफुंदोंमोन ।कानसासनि गिबि गागि सेतेलमेन्तफोरा जादों पुलिसनि थावनिफोर एर्त लिनउ र्थ फर्त स्कत आरो फर्त रिलि बेफोरखौ सानता फ आरो अरगन त्रैइलफोरनि गेजेरजों बारलांनाय दावबायारिफोरखौ रैखाथि होनो गयसनदोंमोन ।फ्रेन्स आरो सोना बे जायगाखौ गावनि खालामदोंमोन,जुदिबो रावबो गोख्रोंथिखौ गयसननो हायाखैमोन ।1763  मायथायनि त्रिति अफ पेरिसाव फ्रेन्सआ सोनाब लुइसियानानि तेरितरिखौ स्पेउननो हगारनानै हादोंमोन ( कानसासखौ सरजाबफानानै ) जाय फ्रेन्स आरो भारतारि दावबाखौ थुंगे होदोंमोन ।